Fjölnir Ólafsson baríton hóf nám í klassískum gítarleik 10 ára gamall en gerði sönginn að aðalfagi sínu árið 2008 . Hann lauk framhaldsprófi frá Tónlistarskólanum í Reykjavík árið 2010 og BMus gráðu frá Hochschule für Musik Saar í Þýskalandi sumarið 2014 . Fjölnir hefur komið fram á fjölda tónleika í Þýskalandi og á Íslandi . Þar má nefna Ein Deutsches Requiem eftir Brahms , hlutverk Jesú í Matteusarpassíu Bachs , titilhlutverkið í Don Giovanni eftir Mozart með Sinfóníuhljómsveit unga fólksins , frumflutning á verki fyrir baríton og kammersveit eftir Tzvi Avni við texta eftir Paul Celan , sem og fjölda ljóða - og einsöngstónleika . Árið 2012 þreytti Fjölnir frumraun sína við Saarländische Staatstheater í Aladdín og töfralampanum eftir Nino Rota , en þar hefur hann einnig farið með fjölda minni hlutverka , m.a. í Toscu eftir Puccini og Macbeth eftir Verdi , sem og aðalhlutverk í nýrri barnaóperu eftir Gordon Kampe , Kannst du pfeifen , Johanna ? Fjölnir hefur hlotið ýmis verðlaun og styrki . Hann vann til verðlauna í Richard Bellon keppninni 2011 og Joseph Suder ljóðakeppninni 2012 . Hann var valinn Bjartasta vonin í sígildri og samtímatónlist á Íslensku tónlistarverðlaununum 2013 og er styrktarhafi Tónlistarsjóðs Rótarý . Í apríl 2013 var Fjölnir einn af átta söngvurum sem var boðið að taka þátt í ljóðanámskeiði tónlistarhátíðarinnar Heidelberger Frühling og naut þar leiðsagnar Thomas Hampsons , Thomas Quastoffs og Wolfram Riegers .